Πρόταση ΚΑΝΟΝΙΣΜΟΣ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τον τροποποίηση του κανονισμού (ΕΟΚ) αριθ. 822/87 για την κοινή οργάνωση της αμπελοοινικής αγοράς (98/C 87/09)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι απαγορεύεται μέχρι της 31 Αυγούστου 1998 οποιαδήποτε νέα φύτευση αμπέλου 7 ότι, λαμβανομένης υπόψη της κατάστασης της αγοράς στον αμπελοοινικό τομέα, πρέπει, εν αναμονή των αποφάσεων του Συμβουλίου για τη μεταρρύθμιση του τομέα, να παραταθεί αυτή η απαγόρευση μέχρι τις 31 Αυγούστου 1999 7 ότι τα κράτη μέλη χρειάζονται μία συμπληρωματική περίοδο για τη θέση σε εφαρμογή της διατάξης που καθιστά δυνατή τη διάθεση νέων φυτεύσεων για εκτάσεις που προορίζονται για την παραγωγή ορισμένων οίνων 7

ότι, για να ληφθούν υπόψη οι ιδιαίτερες συνθήκες υπό τις οποίες παράγονται οι επιτραπέζιοι οίνοι στην Ισπανία, είναι σκόπιμο να προβλεφθούν προσωρινές παρεκκλίσεις στον τομέα της μίξης των οίνων σε αυτό το κράτος μέλος 7

ότι, κατά προσωρινή παρέκκλιση, πρέπει η συνολική περιεκτικότητα των επιτραπεζίων οίνων σε οξύτητα να καθοριστεί σε χαμηλότερο επίπεδο, ώστε να ληφθεί υπόψη η σχετική διαπιστωθείσα εξέλιξη 7

ότι, εν αναμονή των αποφάσεων του Συμβουλίου για τη μεταρρύθμιση του τομέα και για να αποφευχθεί νομικό κενό, πρέπει να παραταθούν ορισμένες διατάξεις που προβλέπονται στο άρθρο 39 του κανονισμού (ΕΟΚ) αριθ. 822/87 του Συμβουλίου (1), όπως τροποποιήθηκε τελευταία από τον κανονισμό (ΕΚ) αριθ. 2087/97 (2), κατά μία περίοδο εμπορίας 7

ότι το άρθρο 46 παράγραφος 4 του κανονισμού (ΕΟΚ) αριθ. 822/87 προβλέπει ότι οι εκστρατείες προώθησης για την κατανάλωση χυμού σταφυλών πρέπει να πραγματοποιηθούν μόνον μέχρι την αμπελουργική περίοδο 1997/98 7 ότι, για να καταστεί δυνατό να εκτιμηθεί η αποτελεσματικότητά τους, είναι σκόπιμο να εξακολουθήσουν να πραγματοποιούνται κατά τη διάρκεια μιας περιόδου εμπορίας 7

ότι ο κανονισμός (ΕΟΚ) αριθ. 822/87 προβλέπει στο άρθρο 65 παράγραφος 5 ότι, κατά τη διάρκεια της αμπελουργικής περιόδου 1997/98, η Επιτροπή υποβάλλει στο Συμβούλιο έκθεση για τις μέγιστες περιεκτικότητες σε θειώδες οξύ των οίνων, καθώς και σχετικές ενδεχόμενες προτάσεις 7 ότι, δεδομένου ότι είναι σημαντικό για τον τομέα του οίνου το πρόβλημα της περιεκτικότητας σε θειώδες οξύ, πρέπει να ληφθούν υπόψη για την κατάρτιση των προτάσεων οι εργασίες του Διεθνούς Γραφείου της Αμπέλου και του Οίνου (O.I.V.) 7 ότι, κατά συνέπεια, πρέπει να παραταθεί η λήξη μιας περιόδου εμπορίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 822/87 τροποποιείται ως εξής:

1. Στο άρθρο 6 παράγραφος 1:

- στο πρώτο εδάφιο, οι όροι «31 Αυγούστου 1998» αντικαθίστανται από τους όρους «31 Αυγούστου 1999»,

- στο τρίτο εδάφιο μετά τον όρο «1997/1998», προστίθενται οι όροι «ή/και 1998/99».

2. Στο άρθρο 16 παράγραφος 5 τρίτο εδάφιο, οι όροι «μεταξύ της 1ης Σεπτεμβρίου 1997 και της 31ης Αυγούστου 1998» αντικαθίστανται από τους όρους «μεταξύ της 1ης Σεπτεμβρίου 1998 και της 31ης Αυγούστου 1999».

3. Στο άρθρο 39:

στην παράγραφο 10 πρώτο και δεύτερο εδάφιο, οι όροι «1997/98» αντικαθίστανται από τους όρους «1998/99»,

στην παράγραφο 11, οι όροι «1997/98» αντικαθίστανται από τους όρους «1998/99».

4. Στο άρθρο 46 παράγραφος 4, οι όροι «1997/98» αντικαθίστανται από τους όρους «1998/99».

5. Στο άρθρο 65 παράγραφος 5, η ημερομηνία «1η Απριλίου 1998» αντικαθίσταται από την ημερομηνία «1η Απριλίου 1999» και η ημερομηνία «1η Σεπτεμβρίου 1998» αντικαθίσταται από την ημερομηνία «1η Σεπτεμβρίου 1999».

6. Στο παράρτημα I σημείο 13, το τρίτο εδάφιο αντικαθίσταται από το ακόλουθο κείμενο:

«Κατά παρέκκλιση της τέταρτης περίπτωσης, για την περίοδο εμπορίας 1998/99, οι επιτραπέζιοι οίνοι που παράγονται στην Κοινότητα δεν μπορούν να έχουν συνολική περιεκτικότητα σε οξύτητα χαμηλότερη από 4 γραμμάρια ανά λίτρο εκφραζόμενη σε τρυγικό οξύ».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ L 84 της 27.3.1987, σ. 1.

(2) ΕΕ L 292 της 25.10.1997, σ. 1.